text: Afpresset efter sex-video
  24 august 2015 kl. 08.05
  En 33-årig mand fra Horsens blev afpresset penge efter "hyggestund" med kvinde på Skype. Det skriver Horsens Folkeblad.
  Ifølge Sydøstjyllands Politi surfede den 33-årige på nettet. Her kom han i kontakt med en kvinde, og de begyndte at chatte. Samtalen flyttede over på Skype og udviklede sig til en sex-chat, hvor parterne også smed tøjet.
  Kort efter seancen blev han kontaktet af en ukendt mand, der afkrævede ham 2500 euro. Ellers ville han smide videoen på youtube og på Facebook.
  Den 33-årige valgte dog at anmelde episoden til politiet.
  Hos Sydøstjyllands Politi advarer politikommissær Kent Midtgaard Hansen om, at man skal passe på, når man agerer i cyperspace.
  - Vi har set det før, så vi opfordrer til, at man udviser stor forsigtighed. Tænk jer godt om, lad vær med at betale og anmeld det i stedet til politiet, siger Kent Midgaard Hansen til Horsens Folkeblad.
  Læs artiklen her:
  